open-index/open-wikipedia-markdown huggingface dataset:
ประเทศอินเดียในโอลิมปิกเยาวชน

อินเดีย ได้ส่งนักกีฬาเข้าร่วมการแข่งขันกีฬาโอลิมปิกเยาวชนทุกครั้ง ยกเว้นโอลิมปิกเยาวชนฤดูหนาว 2020 สมาคมโอลิมปิกอินเดียเป็น คณะกรรมการโอลิมปิกแห่งชาติของอินเดีย

นักกีฬาอินเดียได้รับเหรียญรางวัลรวม 23 เหรียญ (3 เหรียญทอง) จากการแข่งขันโอลิมปิกเยาวชนฤดูร้อน อินเดียทำผลงานได้ดีที่สุดในโอลิมปิกเยาวชนฤดูร้อน 2018 โดยได้รับเหรียญรางวัลรวม 13 เหรียญ รวมถึงเหรียญทอง 3 เหรียญ อย่างไรก็ตาม ประเทศยังไม่เคยได้รับเหรียญรางวัลใด ๆ ในการแข่งขัน โอลิมปิกเยาวชนฤดูหนาว

## ตารางเหรียญรางวัล

### โอลิมปิกเยาวชนฤดูร้อน

### โอลิมปิกเยาวชนฤดูหนาว

## อ้างอิง


อินเดีย
ภรรยาน้อยของคนเลวี

เหตุการณ์ **ภรรยาน้อยของคนเลวี** () หรือ **สงครามคนเบนยามิน** () ใน **ผู้วินิจฉัย 19–21** กล่าวถึงคนเลวีจากเอฟราอิมและภรรยาน้อย ทั้งสองเดินทางผ่านเมืองกิเบอาห์ของเผ่าเบนยามิน และถูกรุกรานโดยฝูงชนที่ต้องการข่มขืนคนเลวี คนเลวีจึงผลักภรรยาน้อยใส่ฝูงชน คนเหล่านั้นจึงข่มขืนนางจนหมดสติ หลังภรรยาน้อยของคนเลวีเสียชีวิตจากการถูกทารุณกรรม คนเลวีจึงหั่นศพของนางเป็นท่อน ๆ และส่งไปยังเผ่าอื่น ๆ ของอิสราเอล คนของเผ่าต่าง ๆ โกรธมากต่อเหตุการณ์ที่เกิดขึ้น จึงปฏิญาณกันว่าจะไม่มีใครที่จะยกบุตรหญิงของตนให้แต่งงานกับคนเบนยามิน แล้วเปิดฉากการทำสงครามซึ่งแทบจะกวาดล้างทั้งเผ่าเบนยามิน เหลือผู้ชายเพียง 600 คนที่รอดชีวิต อย่างไรก็ตาม เผ่าต่าง ๆ ที่ทำสงครามกับเผ่าเบนยาบินก็รู้สึกสงสารเผ่าเบนยามิน กลัวว่าเรื่องนี้จะทำให้ทั้งเผ่าเบนยามินสูญสิ้นไป ดังนั้นเพื่อที่เผ่าเบนยามินอยู่รอดต่อไปได้ในขณะที่เผ่าอื่น ๆ ก็ไม่ผิดต่อคำปฏิญาณก่อนหน้านี้ เผ่าเลวีจึงบุกเข้าสังหารหมู่ในเมืองยาเบชกิเลอาดซึ่งชาวเมืองนั้นไม่มีใครเลยที่เข้าร่วมสงครามหรือร่วมปฏิญาณ เผ่าเลวีจับหญิงพรหมจารีชาวยาเบชกิเลอาด 400 คนมามอบให้เป็นภรรยาของคนเบนยามิน ชายอีก 200 คนที่ยังไม่มีภรรยาได้รับอนุญาตให้ลอบฉุดหญิงพรหมจารีที่กำลังเต้นรำในเทศกาลที่ชิโลห์

## อ้างอิง

## ดูเพิ่ม
* กันดารวิถี 31
* โสโดมและโกโมราห์
* ลูเกรติอาและการข่มขืนสตรีชาวซาบีน

## อ่านเพิ่มเติม
*Bohmbach, Karla G. "Conventions/Contraventions: The Meanings of Public and Private for the Judges 19 Concubine." *Journal for the Study of the Old Testament*, vol. 24, no. 83, 1999, pp.&nbsp;83–98., doi:10.1177/030908929902408306.
*  (E-book edition)
*Szpek, Heidi M. "The Levite's Concubine: The Story That Never Was." *Women in Judaism: A Multidisciplinary e-Journal*, 19 Jan. 2008.

## แหล่งข้อมูลอื่น

*Her profile in the Jewish Women's Archive

หมวดหมู่:เหยื่อฆาตกรรมในคัมภีร์ไบเบิล
หมวดหมู่:บุคคลจากหนังสือผู้วินิจฉัย
หมวดหมู่:ยุทธการในคัมภีร์ฮีบรู
หมวดหมู่:เผ่าเลวี
หมวดหมู่:เผ่าเบนยามิน
หมวดหมู่:บุคคลนิรนามในคัมภีร์ไบเบิล
หมวดหมู่:ผู้หญิงในคัมภีร์ฮีบรู
หมวดหมู่:เพศวิถีในคัมภีร์ไบเบิล
เบอร์มิวดาในพาราลิมปิก

เบอร์มิวดา เข้าร่วมแข่งขันกีฬาพาราลิมปิกเป็นครั้งแรกในปี ค.ศ. 1996 และได้เข้าร่วมการแข่งขันพาราลิมปิกฤดูร้อนทุกครั้งตั้งแต่นั้นเป็นต้นมา โดยประเทศนี้ไม่เคยเข้าร่วมการแข่งขันพาราลิมปิกฤดูหนาว และยังไม่เคยได้รับเหรียญรางวัลใด ๆ ในการแข่งขันพาราลิมปิก

นักกีฬา เจสสิกา คูเปอร์ ลูอิส ได้เข้าร่วมการแข่งขันพาราลิมปิกถึงสามครั้ง ในปี ค.ศ. 2012, 2016 และ 2021

นักกีฬากลุ่มแรกที่เป็นตัวแทนของเบอร์มิวดาในการแข่งขันครั้งนี้ประกอบด้วยนักกีฬาขี่ม้า 4 คน ได้แก่ เคิร์สตี แอนเดอร์สัน ซึ่งเข้าแข่งขัน 3 ครั้งในปี ค.ศ. 1996, 2000 และ 2004 แซนดี มิตเชลล์ ซึ่งเข้าแข่งขัน 2 ครั้งในปี ค.ศ. 2004 และ 2008 ฟิลลิส ฮาร์ชอว์ เข้าแข่งขัน 1 ครั้งในปี ค.ศ. 1996 และอเล็กซานเดอร์ มิตเชลล์ เข้าแข่งขัน 1 ครั้งในปี ค.ศ. 2000 โดยจูดิธ เฮเกน เป็นหัวหน้าโค้ชของทีมในปี ค.ศ. 2004

## อ้างอิง


เบอร์มิวดา
พาราลิมปิก
สเตร็ปซิล

**สเตร็ปซิล** () เป็นยี่ห้อยาอมฆ่าเชื้อโรคในปากหรือลำคอ ผู้ผลิตในปัจจุบันคือเรกคิตต์เบนคีเซอร์ บริษัทสัญชาติบริเตนและเนเธอร์แลนด์

ชื่อยี่ห้อนี้มาจากชื่อแบคทีเรียสเตร็ปโตคอกคัสที่ก่ออาการเจ็บคอบางชนิด

## ส่วนผสม
ส่วนผสมออกฤทธิ์หลักได้แก่ไดคลอโรเบนซิลแอลกอฮอล์และอะมิลเมทาเครซอล บางสูตรยังมีกรดแอสคอร์บิก (วิตามินซี) ร่วมอยู่ด้วย ส่วนผสมที่ไม่ออกฤทธิ์ได้แก่เมนทอล กรดทาร์ทาริก และโพรพิลีนไกลคอล

## ความเป็นมา
เดิมบริษัทบูตส์เฮลท์แคร์นำเสนอสเตร็ปซิลต่อสาธารณชนเป็นครั้งแรกใน พ.ศ. 2493 ในรูปแบบยาบ้วนปาก ส่วนยาอมนั้นนำเสนอต่อสาธารณชนเป็นครั้งแรกใน พ.ศ. 2501 ต่อมาใน พ.ศ. 2549 บริษัทเรกคิตต์เบนคีเซอร์ได้เป็นเจ้าของกิจการของบูตส์เฮลท์แคร์ จึงกลายเป็นเจ้าของสเตร็ปซิลด้วย

สเตร็ปซิลผลิตมาตั้งแต่ พ.ศ. 2501 โดยใช้ส่วนผสมที่ออกฤทธิ์ 2 ส่วนผสม คืออะมิลเมทาเครซอล และ 2,4-ไดคลอโรเบนซิลแอลกอฮอล์ ส่วนผสมเหล่านี้เป็นสารฆ่าเชื้ออย่างอ่อน สามารถฆ่าแบคทีเรียที่เกี่ยวเนื่องกับการติดเชื้อในปากและลำคอได้ แต่ตัวบรรจุภัณฑ์เองระบุว่า ยังไม่มีการวิจัยที่แสดงว่าผลิตภัณฑ์มีสารฆ่าแบคทีเรียที่จะช่วยลดระยะเวลาหรือความรุนแรงในการติดเชื้อ สเตร็ปซิลสูตรเอกซ์ตรามีเฮกซิลรีซอร์ซินอลเป็นส่วนผสมที่ออกฤทธิ์ บริษัทเรกคิตต์เบนคีเซอร์ยังเคยผลิตยาเม็ดที่มีฤทธิ์แรงกว่าปรกติ มีเฟลอร์บิพรอเฟนเป็นส่วนผสม และวางขายในยี่ห้อสเตร็ปซิล แต่ปัจจุบันเปลี่ยนไปใช้ยี่ห้อ "สเตร็ปเฟน" แทน

ในออสเตรเลีย อาร์เจนตินา และฮังการี ยังมีสเตร็ปซิลสูตรพลัสซึ่งมีลิโดเคนเป็นส่วนผสมเพิ่มเติมจากสารฆ่าแบคทีเรียในสูตรปรกติ สูตรพลัสนี้วางขายในฝรั่งเศสและสเปนในชื่อ "สเตร็ปซิลลิโดเคน"

สเตร็ปซิลวางขายในอิตาลีด้วยชื่อ "เบนากอล" วางขายในเยอรมนีด้วยชื่อ "โดเบนดัน" และวางขายในนอร์เวย์ด้วยชื่อ "เร็ปซิล"

## ขนาด
ขนาดที่แนะนำให้รับประทานคือ 1 เม็ดต่อทุก ๆ 2 ถึง 3 ชั่วโมงสำหรับผู้ใหญ่

## อ้างอิง

หมวดหมู่:ยา
หมวดหมู่:ช่องคอ
หมวดหมู่:ตราสินค้า
สหภาพโซเวียตในกีฬามหาวิทยาลัยโลก

สหภาพโซเวียต ได้เข้าร่วมการแข่งขันกีฬามหาวิทยาลัยโลกทั้งหมด 14 ครั้ง ตั้งแต่กีฬามหาวิทยาลัยโลกฤดูร้อน 1959 ถึง กีฬามหาวิทยาลัยโลกฤดูร้อน 1991 จนถึงการล่มสลายของสหภาพโซเวียตในปี ค.ศ. 1991

## จำนวนเหรียญรางวัล
สหภาพโซเวียตได้รับเหรียญรางวัลทั้งหมด 988 เหรียญในกีฬามหาวิทยาลัยโลกฤดูร้อนและอยู่ในอันดับที่ 3 ของสรุปเหรียญรางวัลกีฬามหาวิทยาลัยโลกฤดูร้อนตลอดกาล 

## อ้างอิง

## แหล่งข้อมูลอื่น
* FISU History  at the FISU


สหภาพโซเวียต
มาร์ฮารือตา แปซอตส์กา

**มาร์ฮารือตา วอลอดือมือริวนา แปซอตส์กา** (; เกิดวันที่ 9 สิงหาคม ค.ศ. 1991) เป็นนักเทเบิลเทนนิสชาวยูเครน

## อาชีพ
แปซอตส์กาเข้าแข่งขันในโอลิมปิกฤดูร้อน 2008 เข้าถึงรอบแรกในการแข่งขันประเภทเดี่ยว เธอได้เหรียญเงินในเทเบิลเทนนิสชิงแชมป์ยุโรป ประเภทเดี่ยว ใน ค.ศ. 2009 สองปีต่อมาเธอได้เหรียญทองแดงในการแข่งขันชิงแชมป์ยุโรป 2011 จากนั้นในโอลิมปิกฤดูร้อน 2012 เธอเข้ารอบถึงรอบที่สามในการแข่งขันประเภทเดี่ยว แปซอตส์กาได้รับการตาดการณ์ว่าจะเข้าแข่งขันในโอลิมปิกฤดูร้อน 2016 และถึงขั้นได้รับบัตรเชิญ แต่เธอถอนตัวเนื่องจากอาการบาดเจ็บ

## อ้างอิง

## แหล่งข้อมูลอื่น
*

หมวดหมู่:นักกีฬาจากเคียฟ
หมวดหมู่:นักเทเบิลเทนนิสหญิงชาวยูเครน
หมวดหมู่:นักเทเบิลเทนนิสในโอลิมปิกฤดูร้อน 2008
หมวดหมู่:นักเทเบิลเทนนิสโอลิมปิกจากยูเครน
หมวดหมู่:นักเทเบิลเทนนิสในโอลิมปิกฤดูร้อน 2012
หมวดหมู่:ผู้เข้าแข่งขันยูโรเปียนเกมส์จากยูเครน
หมวดหมู่:นักเทเบิลเทนนิสในยูโรเปียนเกมส์ 2015
หมวดหมู่:นักเทเบิลเทนนิสในยูโรเปียนเกมส์ 2019
หมวดหมู่:นักเทเบิลเทนนิสในโอลิมปิกฤดูร้อน 2020
หมวดหมู่:นักเทเบิลเทนนิสในยูโรเปียนเกมส์ 2023
หมวดหมู่:นักเทเบิลเทนนิสในโอลิมปิกฤดูร้อน 2024
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

**การเลือกตั้ง[[สมาชิกสภาผู้แทนราษฎรจังหวัดศรีสะเกษ]] พ.ศ. 2539** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อ พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรารมย์, อำเภอราษีไศล, อำเภอยางชุมน้อย, อำเภอน้ำเกลี้ยง, อำเภอวังหิน และกิ่งอำเภอพยุห์

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอขุขันธ์, อำเภออุทุมพรพิสัย, อำเภอปรางค์กู่, อำเภอห้วยทับทัน, อำเภอบึงบูรพ์, อำเภอภูสิงห์, กิ่งอำเภอเมืองจันทร์ และกิ่งอำเภอโพธิ์ศรีสุวรรณ

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอกันทรลักษ์, อำเภอขุนหาญ, อำเภอไพรบึง, อำเภอโนนคูณ, อำเภอศรีรัตนะ และกิ่งอำเภอเบญจลักษ์

## ดูเพิ่ม
* จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
* จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544

## อ้างอิง

ศรีสะเกษ
หมวดหมู่:การเลือกตั้งในจังหวัดศรีสะเกษ
ไรส์ทาวเวอร์

**ไรส์ทาวเวอร์** (; ) เป็นโครงการก่อสร้างตึกระฟ้าในรียาด ประเทศซาอุดีอาระเบีย ที่ได้รับการเสนอให้สร้างขึ้น โดยมีแผนที่จะเป็นอาคารที่มีความสูง 2 กิโลเมตร (6,562&nbsp;ฟุต) เป็นครั้งแรก และจะกลายเป็นอาคารที่สูงที่สุดในโลกเมื่อเสร็จสมบูรณ์ โดยจะสูงกว่าบุรจญ์เคาะลีฟะฮ์ถึง 1,180 เมตร (3,872 ฟุต) และสูงกว่าตึกญิดดะฮ์ทาวเวอร์เกือบ 1,000 เมตร โครงการนี้ได้รับการคิดค้นในเดือนธันวาคม ค.ศ. 2022 โดยกองทุนเพื่อการลงทุนของรัฐและการออกแบบได้รับการประกาศในเดือนสิงหาคม ค.ศ. 2023 เป็นศูนย์กลางของโครงการนอร์ธโพล

## ภาพรวม
ในเดือนธันวาคม ค.ศ. 2022 MEED รายงานว่ากองทุนเพื่อการลงทุนของรัฐของซาอุดีอาระเบียกำลังพิจารณาแผนการสร้างตึกระฟ้าที่สูงที่สุดในโลกบนพื้นที่ 18 ตารางกิโลเมตรในภาคเหนือของ รียาด ซึ่งตั้งอยู่ใกล้กับสนามบินนานาชาติคิงคอลิด โดยมีงบประมาณประมาณ 5 พันล้านดอลลาร์สหรัฐ

ในเดือนสิงหาคม ค.ศ. 2023 เกือบหกเดือนหลังจากการประกาศของโครงการ New Murabba การออกแบบของไรส์ทาวเวอร์ได้รับการเปิดเผยโดยมุฮัมหมัด อัลกอห์ตานี ซีอีโอของบริษัทโฮลดิ้งของซาอุดีอาระเบีย ตึกระฟ้านี้จะถูกสร้างขึ้นบนพื้นที่ของโครงการนอร์ธโพลขนาด 306 ตารางกิโลเมตร, ซึ่งเป็นการพัฒนาอสังหาริมทรัพย์แบบผสมที่เรียกว่า "เมืองแห่งอนาคต"

## อ้างอิง

หมวดหมู่:ตึกระฟ้าในซาอุดีอาระเบีย
กานต์สิรี คูดำรงสวัสดิ์

**กานต์สิรี คูดำรงสวัสดิ์**  (29 มกราคม พ.ศ. 2542 – ) เป็นนักกีฬาฮอกกี้น้ำแข็งหญิงทีมชาติไทย ผู้ทำหน้าที่ในตำแหน่งกองหลัง

นอกจากนี้ เธอมีความสามารถโดดเด่นด้านการเต้น โดยเคยเป็นแดนเซอร์แบ็กอัปให้แก่วงทูพีเอ็ม และธงไชย แมคอินไตย์ รวมถึงเป็นผู้เข้าสู่รอบสุดท้ายของรายการ*[[โฟร์อีฟเกิร์ลกรุปสตาร์]]*ที่มีผู้สมัครมากถึง 1,000 คน

## ประวัติ
กานต์สิรีสำเร็จการศึกษาจากโรงเรียนศรีวิกรม์ เอกขับร้อง ก่อนเข้าศึกษาต่อที่มหาวิทยาลัยกรุงเทพ

## ชีวิตส่วนตัว
กานต์สิรีมีศิลปินที่ชื่นชอบคือช็องฮาและโรเซ นอกจากนี้ เธอชอบภาพยนตร์, แฟชัน และฟังพอดแคสต์

## เกียรติประวัติ
* เหรียญทอง รางวัลเหรียญทอง ไอ​ไอ​เอช​เอฟวีเมนส์ชาลเลนจ์คัพออฟเอเชีย 2019
* เหรียญทอง รางวัลเหรียญทองแดง ไอ​ไอ​เอช​เอฟวีเมนส์ชาลเลนจ์คัพออฟเอเชีย 2018

## อ้างอิง

หมวดหมู่:นักฮอกกี้น้ำแข็งหญิงชาวไทย
หมวดหมู่:นักกีฬาชาวไทย
หมวดหมู่:นักเต้นไทย
หมวดหมู่:บุคคลจากโรงเรียนศรีวิกรม์
หมวดหมู่:บุคคลจากมหาวิทยาลัยกรุงเทพ
หมวดหมู่:นักกีฬาจากกรุงเทพมหานคร
ชินชิยา

**ชินชิล่า** () คือสกุลของสัตว์แทะ 2 ชนิด ได้แก่ ชินชิล่าหางสั้น (*Chinchilla chinchilla*) และชินชิล่าหางยาว (*Chinchilla lanigera*) มีถิ่นกำเนิดอยู่บริเวณเทือกเขาแอนดีสในทวีปอเมริกาใต้ ชินชิล่าเป็นสัตว์ที่ออกหากินยามสนธยา อาศัยอยู่รวมกันเป็นฝูงในพื้นที่สูงจนถึง 4,270 เมตร (14,000 ฟุต) ในอดีตกระจายพันธุ์อยู่ในพื้นที่บางส่วนของโบลิเวีย เปรู และชิลี แต่ในปัจจุบันพบประชากรในธรรมชาติที่ชิลีเท่านั้น ชินชิล่าจัดเป็นสัตว์ในวงศ์ชินชิล่า (Chinchillidae) ร่วมกับบิซกาชาซึ่งเป็นญาติใกล้ชิด อีกทั้งยังมีความสัมพันธ์กับหนูชินชิล่าอีกด้วย

ชินชิล่าเป็นสัตว์ที่มีขนหนาแน่นที่สุดในบรรดาสัตว์เลี้ยงลูกด้วยนมทั้งหมดที่อาศัยอยู่บนบก โดยมีขนประมาณ 20,000 เส้นต่อตารางเซนติเมตร และมีขนประมาณ 50 เส้นงอกออกมาจากรากขนแต่ละราก (ในน้ำ นากทะเลเป็นสัตว์เลี้ยงลูกด้วยนมที่มีขนหนาแน่นกว่า) ชินชิล่าได้รับการตั้งชื่อตามชาวชินชาแห่งเทือกเขาแอนดีส เนื่องจากครั้งหนึ่งพวกเขาเคยนำขนชินชิล่าซึ่งมีผิวสัมผัสนุ่มคล้ายกำมะหยี่มาทำเครื่องนุ่งห่ม เมื่อถึงช่วงปลายคริสต์ศตวรรษที่ 19 ชินชิล่ากลายเป็นสัตว์หายากหลังจากถูกล่าอย่างหนักเพื่อเอาขน ชินชิล่าส่วนใหญ่ที่ถูกจับไปใช้ประโยชน์ในอุตสาหกรรมขนสัตว์ทุกวันนี้มาจากฟาร์มเพาะเลี้ยง ชินชิล่าบ้านที่สืบเชื้อสายมาจากชินชิล่าหางยาวมักถูกเลี้ยงเป็นสัตว์เลี้ยงเพื่อความเพลิดเพลินและอาจถือเป็นสัตว์เลี้ยงฉบับกระเป๋าชนิดหนึ่ง

## อ้างอิง


หมวดหมู่:สัตว์ฟันแทะ
วรรณกรรมมุขปาฐะ

**วรรณกรรมมุขปาฐะ** (, orature) หรือ **วรรณกรรมชาวบ้าน**  (folk literature) เป็นประเภทหนึ่งของวรรณกรรมที่บอกเล่าหรือขับร้อง ซึ่งแตกต่างกับวรรณกรรมเขียน แม้ว่าจะมีการบันทึกวรรณกรรมมุขปาฐะไว้มากมายก็ตาม ไม่มีคำจำกัดแบบมาตรฐาน เนื่องจากนักมานุษยวิทยาได้ให้คำอธิบายที่แตกต่างกันไปสำหรับวรรณกรรมมุขปาฐะหรือวรรณกรรมชาวบ้าน แนวความคิดแบบกว้าง ๆ หมายถึง วรรณกรรมที่มีลักษณะถ่ายทอดด้วยมุขปาฐะหรือบอกเล่าต่อ ๆ กันมา และไม่มีรูปแบบที่ตายตัว เนื้อหาประกอบด้วยเรื่องราว ตำนาน และประวัติศาสตร์ที่ถ่ายทอดจากรุ่นสู่รุ่นในรูปแบบคำบอกเล่า

## อ้างอิง

หมวดหมู่:ประเพณีมุขปาฐะ
หมวดหมู่:วรรณกรรมมุขปาฐะ
ชินชิยาหางยาว

**ชินชิยาหางยาว** (), **ชินชิยาชิลี** (), **ชินชิยาชายฝั่ง** () หรือ **ชินชิยาน้อย** () เป็นสัตว์แทะชนิดหนึ่งจากสองชนิดในสกุลชินชิยา อีกชนิดคือชินชิยาหางสั้น ทั้งสองชนิดกลายเป็นสัตว์ใกล้สูญพันธุ์ในธรรมชาติเนื่องจากถูกมนุษย์ล่าเอาขนนุ่มของพวกมันมาโดยตลอด ชินชิยาที่เลี้ยงเป็นสัตว์เลี้ยงมีอยู่ 3 พันธุ์ ได้แก่ ลาปลาตา โกสตินา และราตอน เชื่อกันว่าสายพันธุ์เลี้ยงเหล่านี้ได้รับการพัฒนาพันธุ์มาจากชินชิยาหางยาว 

ในอดีตมีรายงานการพบชินชิยาหางยาวตั้งแต่เมืองตัลกา (35°30'S) ของชิลี ไปทางทิศเหนือจนถึงเปรู และไปทางทิศตะวันออกจากเนินเขาชายฝั่งชิลี ตามภูเขาลูกเตี้ย ๆ แต่พอถึงช่วงกลางคริสต์ศตวรรษที่ 19 ก็ไม่พบชินชิยาหางยาวทางตอนใต้ของแม่น้ำโชอาปาในชิลีตอนกลางแล้ว ณ ค.ศ. 1996 เหลือประชากรสัตว์ชนิดนี้กระจายพันธุ์ในธรรมชาติใกล้กับเมืองอิยาเปล (31°38'S, 71°06'W) ในเขตสงวนแห่งชาติลัสชินชิยัส และใกล้กับเมืองลาอิเกรา (29°33'S, 71°04'W) ห่างจากเมืองโกกิมโบไปทางทิศเหนือประมาณ 100 กิโลเมตร

## อ้างอิง

หมวดหมู่:ชินชิยา
ชินชิยาหางสั้น

**ชินชิยาหางสั้น** (), **ชินชิยาเปรู** (), **ชินชิยาที่ราบสูง** (), **ชินชิยาเทือกเขา** () หรือ **ชินชิยาหลวง** () เป็นสัตว์แทะขนาดเล็กชนิดหนึ่งในวงศ์ชินชิยา (Chinchillidae) ซึ่งองค์การระหว่างประเทศเพื่อการอนุรักษ์ธรรมชาติจัดว่าเป็นชนิดใกล้สูญพันธุ์ ชินชิยาหางสั้นมีถิ่นกำเนิดในทวีปอเมริกาใต้ ในอดีตกระจายพันธุ์อยู่ในเปรู โบลิเวีย ชิลี และอาร์เจนตินา ทุกวันนี้เหลือประชากรในธรรมชาติจำกัดอยู่ในแถบเทือกเขาแอนดีสทางตอนเหนือของชิลี แต่ก็เพิ่งมีการพบประชากรกลุ่มเล็ก ๆ อีกกลุ่มทางตอนใต้ของโบลิเวีย

ลักษณะเด่นของชินชิยาหางสั้นคือขนสีเทาอมฟ้าซึ่งมีความหนาแน่นและนุ่มมาก สัตว์ชนิดนี้จัดอยู่ในสกุลชินชิยา (*Chinchilla*) ร่วมกับชินชิยาหางยาว เมื่อเทียบกับชนิดหางยาวแล้ว ชนิดหางสั้นจะมีลำตัวใหญ่กว่า คอหนากว่า ไหล่กว้างกว่า หูเล็กและกลมกว่า ความแตกต่างที่สำคัญที่สุดอยู่ที่ความยาวของหาง โดยชนิดหางสั้นมีหางยาวได้ถึง 100 มิลลิเมตร ในขณะที่ชนิดหางยาวมีหางยาวได้ถึง 130 มิลลิเมตร ชินชิยาทั้งสองชนิดมีหัวกว้างและมีร่องรอยกระพุ้งแก้มเก็บอาหารซึ่งเป็นโครงสร้างที่เหลือค้างมาจากวิวัฒนาการ

มนุษย์ได้จับชินชิยามาใช้ประโยชน์ต่าง ๆ มานานหลายศตวรรษ การล่าชินชิยาหางสั้นเพื่อเอาขนไปใช้ในเชิงพาณิชย์เริ่มจากที่ชิลีใน ค.ศ. 1828 ส่งผลให้ความต้องการขนชินชิยาในยุโรปและสหรัฐเพิ่มสูงขึ้น เมื่อความต้องการขนชินชิยาเพิ่มขึ้น ประชากรชินชิยาก็ลดจำนวนลงจนดูเหมือนว่าพวกมันจะสูญพันธุ์ไปใน ค.ศ. 1917 มีการออกกฎหมายห้ามล่าชินชิยาใน ค.ศ. 1929 แต่ก็ไม่มีการบังคับใช้อย่างเคร่งครัดจนกระทั่ง ค.ศ. 1983 แม้จะมีการค้นพบชินชิยาหางสั้นอีกครั้งในธรรมชาติใน ค.ศ. 1953 แต่ประชากรสัตว์ชนิดนี้ก็ยังคงลดลงอย่างต่อเนื่องจนถูกจัดเป็นชนิดใกล้สูญพันธุ์ ชินชิยาหางสั้นมีภัยคุกคามมากมาย เช่น การล่าสัตว์อย่างผิดกฎหมาย การสูญเสียแหล่งที่อยู่ การตัดไม้ทำฟืน การทำเหมือง เป็นต้น ในช่วงไม่กี่ทศวรรษที่ผ่านมา ชินชิยาได้รับความนิยมเพิ่มขึ้นเรื่อย ๆ ในฐานะสัตว์เลี้ยงแปลกใหม่ ส่งผลให้การล่าและดักจับพวกมันเพิ่มสูงขึ้นตามไปด้วย

## อ้างอิง

หมวดหมู่:ชินชิยา
สโมสรฟุตบอลเมืองทอง ยูไนเต็ด ในฤดูกาล 2567–2568

การแข่งขันฟุตบอลของสโมสรฟุตบอลเมืองทอง ยูไนเต็ด ในฤดูกาล 2567–2568 เป็นฤดูกาลที่ 17 ของสโมสรในการแข่งขันฟุตบอลลีกอาชีพของสโมสร และเป็นฤดูกาลที่ 15 ต่อเนื่องในการแข่งขันไทยลีก

## ผู้เล่น

## การซื้อขายและยืมตัว
### เข้า

**การซื้อขายก่อนเปิดฤดูกาล**

**การย้ายทีมช่วงกลางฤดูกาล**

### ยืมตัว เข้า

**ก่อนเปิดฤดูกาล**

**กลางฤดูกาล**

### กลับมาจากการยืมตัว (เข้า)

**กลางฤดูกาล**

### ออก

**ก่อนเปิดฤดูกาล**

### กลับมาจากการยืมตัว (ออก)

**กลางฤดูกาล**

### ยืมตัว ออก

**ก่อนเปิดฤดูกาล**

**กลางฤดูกาล**

## กระชับมิตร
### กระชับมิตร ก่อนเปิดฤดูกาล

### กระชับมิตร กลางฤดูกาล

## การแข่งขัน
### ภาพรวมการแข่งขัน

### สถิติผลการแข่งขัน

### ไทยลีก

### ไทยเอฟเอคัพ

### ไทยลีกคัพ

### เอเอฟซีแชมเปียนส์ลีกทู

#### รอบแบ่งกลุ่ม

#### รอบแพ้คัดออก

## หมายเหตุ

## อ้างอิง

หมวดหมู่:ฤดูกาลของสโมสรฟุตบอลเมืองทอง ยูไนเต็ด
ม
การบริหารธุรกิจ

**การบริหารธุรกิจ** () คือ การจัดการหรือบริหารธุรกิจ โดยครอบคลุมทุกด้านของการกำกับดูแลและควบคุมดูแลการดำเนินการทางธุรกิจขององค์กร

การบริหารธุรกิจรวมถึงการดำเนินการหรือจัดการการดำเนินการทางธุรกิจและการตัดสินใจ ตลอดจนการจัดองค์กรบุคลากรและทรัพยากรอื่น ๆ อย่างมีประสิทธิภาพเพื่อนำกิจกรรมต่าง ๆ บรรลุเป้าหมายร่วมกัน โดยทั่วไป "การบริหาร" หมายถึงมีหน้าที่ในการจัดการ รวมถึงการเงิน บุคลากร และบริการระบบสารสนเทศเพื่อการจัดการที่เกี่ยวข้อง

## อ้างอิง

หมวดหมู่:การบริหารธุรกิจ
ดานีแยล วาแรลา ดึ ปีนา

**ดานีแยล ดาวิด วาแรลา ดึ ปีนา** (; เกิดวันที่ 7 สิงหาคม ค.ศ. 1996) เป็นนักมวยมือสมัครเล่นชาวกาบูเวร์ดี เขาเข้าแข่งขันในโอลิมปิกฤดูร้อน 2020 ประเภทฟลายเวทชาย จากนั้นในโอลิมปิกฤดูร้อน 2024 วาแรลา ดึ ปีนาเป็นผู้ถือธงทีมชาติของตนเองในพิธีเปิด และสร้างประวัติศาสตร์ด้วยการเป็นชาวกาบูเวร์ดีคนแรกที่ได้รับเหรียญโอลิมปิก โดยเขาได้เหรียญทองแดงในการแข่งขันประเภทฟลายเวท

## อ้างอิง

## แหล่งข้อมูลอื่น
* 

หมวดหมู่:นักมวยชาวกาบูเวร์ดี
หมวดหมู่:นักมวยโอลิมปิกจากกาบูเวร์ดี
หมวดหมู่:นักมวยในโอลิมปิกฤดูร้อน 2020
หมวดหมู่:นักมวยในโอลิมปิกฤดูร้อน 2024
หมวดหมู่:ผู้ได้เหรียญโอลิมปิกในโอลิมปิกฤดูร้อน 2024
หมวดหมู่:ผู้ได้เหรียญโอลิมปิกจากมวย
เอริสลันดิ อัลบาเรซ

**เอริสลันดิ อัลบาเรซ** () เป็นนักมวยชาวคิวบา เขาเข้ารอบและเข้าแข่งขันในโอลิมปิกฤดูร้อน 2024

## อ้างอิง

หมวดหมู่:นักมวยชาวคิวบา
หมวดหมู่:นักมวยซูเปอร์ไลท์เวท
หมวดหมู่:นักมวยในโอลิมปิกฤดูร้อน 2024
หมวดหมู่:ผู้ได้เหรียญในโอลิมปิกฤดูร้อน 2024
หมวดหมู่:ผู้ได้เหรียญโอลิมปิกจากมวย
กริสเตียน ปินาเลส

**กริสเตียน ฮาบิเอร์ ปินาเลส** (; เกิดวันที่ 2 พฤศจิกายน ค.ศ. 2000) เป็นนักมวยชาวโดมินิกัน เขาเข้ารอบในการแข่งขันโอลิมปิกฤดูร้อน 2024 โดยไปถึงรอบก่อนรองชนะเลิศหลังเอาชนะทัวเหอถาเอ่อร์เปี๋ยเค่อ ถังลาถีฮั่น และกาบรีเยล เวออชิช แต่เขาแพ้ให้กับนูร์เบก โอรัลบัย จากคาซัคสถานในรอบก่อนรองชนะเลิศ ทำให้เขาได้รับเหรียญทองแดง

## อ้างอิง

หมวดหมู่:นักมวยในโอลิมปิกฤดูร้อน 2024
หมวดหมู่:ผู้ได้เหรียญในโอลิมปิกฤดูร้อน 2024
หมวดหมู่:ผู้ได้เหรียญโอลิมปิกจากมวย
หมวดหมู่:นักมวยชาวโดมินิกัน
สุลต่านอับดุล โมมิน

**สุลต่านอับดุล โมมิน** () เป็นสุลต่านองค์ที่ 24 แห่งบรูไน ทรงครองราชย์ระหว่างปี ค.ศ. 1852–ค.ศ. 1885 พระองค์เป็นผู้ปกครองในช่วงเวลาที่บรูไนต้องเผชิญกับความท้าทายครั้งใหญ่ รวมถึงการเสียดินแดนให้แก่ซาราวักภายใต้การปกครองของเจมส์ บรูก(James Brooke) ซึ่งเป็นผู้ที่ได้รับสมญานามว่า "รายาผิวขาวแห่งซาราวัก"

## พระราชประวัติ
สุลต่านอับดุล โมมินทรงเป็นพระราชโอรสของอับดุล วาฮับ ไม่ปรากฏข้อมูลแน่ชัดเกี่ยวกับวันเดือนปีพระราชสมภพ พระองค์ขึ้นครองราชย์ในปี ค.ศ. 1852 ต่อจากสุลต่านโอมาร์ อาลี ไซฟุดดินที่ 2 ซึ่งเป็นช่วงเวลาที่บรูไนกำลังเผชิญกับการแผ่ขยายอำนาจของมหาอำนาจตะวันตกและแรงกดดันจากซาราวัก ที่อยู่ภายใต้การควบคุมของเจมส์ บรูก

## เหตุการณ์สำคัญในรัชสมัย
### การเสียดินแดนให้แก่ซาราวัก
ในรัชสมัยของสุลต่านอับดุล โมมิน บรูไนได้สูญเสียดินแดนส่วนใหญ่ให้แก่เจมส์ บรูก ซึ่งกลายเป็น "รายาผิวขาวแห่งซาราวัก" ดินแดนเหล่านี้ถูกผนวกจากบรูไนทีละน้อย ส่งผลให้ขนาดของอาณาจักรลดลงอย่างมาก การสูญเสียดินแดนดังกล่าวสร้างผลกระทบทางเศรษฐกิจและการปกครองอย่างรุนแรงต่อบรูไน

### การเผชิญหน้ากับมหาอำนาจตะวันตก
สุลต่านอับดุล โมมินต้องรับมือกับการแทรกแซงจากมหาอำนาจตะวันตก เช่น สหราชอาณาจักร และ สหรัฐอเมริกา ซึ่งเริ่มเข้ามามีอิทธิพลในภูมิภาคเอเชียตะวันออกเฉียงใต้ พระองค์ทรงพยายามรักษาอธิปไตยและความมั่นคงของบรูไนอย่างสุดความสามารถ แม้สถานการณ์ในยุคนั้นจะเต็มไปด้วยความยากลำบาก

## การสวรรคต

สุลต่านอับดุล โมมินสวรรคตเมื่อวันที่ 29 พฤษภาคม ค.ศ. 1885 หลังจากทรงครองราชย์เป็นเวลา 33 ปี โดยมีสุลต่านฮาชิม จาลิลุล อาลัม อักอามัดดิน ขึ้นครองราชย์ต่อจากพระองค์

## ดูเพิ่ม
* บรูไน
* เจมส์ บรูก
* ประวัติศาสตร์บรูไน

## อ้างอิง

หมวดหมู่:สุลต่านบรูไน
เอเอฟซีแชมเปียนส์ลีกทู 2024–25 รอบแพ้คัดออก

**[[เอเอฟซีแชมเปียนส์ลีกทู 2024–25]] รอบแพ้คัดออก** จะลงเล่นตั้งแต่วันที่ 11 กุมภาพันธ์ ถึง 17 พฤษภาคม ค.ศ. 2025. ทั้งหมด 16 ทีมเข้าร่วมในรอบแพ้คัดออก.

## ทีมที่ผ่านเข้ารอบ

ทีมด้านล่างนี้ผ่านเข้ารอบจาก รอบแบ่งกลุ่ม.



## รูปแบบการแข่งขัน
ในรอบแพ้คัดออก, 16 ทีมจะลงเล่นในรูปแบบ การแข่งขันแบบแพ้คัดออก. แต่ละคู่จะได้ลงเล่นในระบบเหย้าและเยือน สองเลก, ยกเว้นรอบชิงชนะเลิศที่จะลงเล่นในแมตช์เดียว. การต่อเวลาพิเศษ และ การดวลลูกโทษ จะเป็นวิธีใช้ที่จะตัดสินหาทีมชนะเลิศในกรณีที่จำเป็น (กฏข้อบังคับที่ 10). คำสั่งของแต่ละนัด (เหย้า พบ เยือน) จะถูกกำหนดไว้ที่การจับสลาก, ยกเว้นสำหรับรอบชิงชนะเลิศ. สังเวียนรอบชิงชนะเลิศถูกกำหนดไว้ล่วงหน้าแบบหมุนเวียน, โดยมีแมตช์ที่จัดโดยทีมที่มาจากภูมิภาคตะวันออก. การจับสลากสำหรับรอบแพ้คัดออกได้จัดขึ้นเมื่อวันที่ 12 ธันวาคม ค.ศ. 2024.

## ตารางการแข่งขัน
ตารางการแข่งขันเป็นไปดังต่อไปนี้.

## สายการแข่งขัน




## รอบ 16 ทีมสุดท้าย
### สรุปผลการแข่งขัน

เลกแรกจะลงเล่นในวันที่ 11–13 กุมภาพันธ์, และเลกที่สองในวันที่ 18–20 กุมภาพันธ์ ค.ศ. 2025.



#### ภูมิภาคตะวันตก

*รวมผลสองนัด เสมอ 1–1;* *ชัรญะฮ์ ชนะลูกโทษ 3–0.*
----

*รวมผลสองนัด แทรกเตอร์ ชนะ 5–4.*
----

*รวมผลสองนัด ชะบับ อาล อะห์ลี ชนะ 6–3.*
----

*รวมผลสองนัด เสมอ 4–4; อัลตาอาวูน ชนะลูกโทษ 4–3.*

#### ภูมิภาคตะวันออก

*รวมผลสองนัด ซานเฟรชเช ฮิโรชิมะ ชนะ 7–0.*
----

*รวมผลสองนัด ซิดนีย์ เอฟซี ชนะ 5–4.*
----

*รวมผลสองนัด ช็อนบุกฮุนไดมอเตอส์ ชนะ 5–0.*
----

*รวมผลสองนัด ไลออนซิตีเซเลอส์ ชนะ 7–2.*

## รอบก่อนรองชนะเลิศ
### สรุปผลการแข่งขัน



#### ภูมิภาคตะวันตก

*รวมผลสองนัด เสมอ 2–2; อัลตาอาวูน ชนะลูกโทษ 4–2.* 
----

*รวมผลสองนัด เสมอ 2–2; ชัรญะฮ์ ชนะลูกโทษ 5–4.*

#### ภูมิภาคตะวันออก

*รวมผลสองนัด ไลออนซิตีเซเลอส์ ชนะ 4–1.* 
----

*รวมผลสองนัด ซิดนีย์ ชนะ 5–2*

## รอบรองชนะเลิศ
### สรุปผลการแข่งขัน



#### ภูมิภาคตะวันตก

*ชัรญะฮ์ ชนะด้วยผลประตูรวม 2–1*

#### ภูมิภาคตะวันออก

*ไลออนซิตีเซเลอส์ ชนะด้วยผลประตูรวม 2–1*

## รอบชิงชนะเลิศ

นัดชิงชนะเลิศจะแข่งขันในวันที่ 18 พฤษภาคม ค.ศ. 2025 โดยทีมจากภูมิภาคตะวันออกจะเป็นเจ้าภาพนัดชิงชนะเลิศ

## หมายเหตุ

## อ้างอิง

## แหล่งข้อมูลอื่น
*, the-AFC.com

*3
2024–25
ยุทธการที่กรุนวอลด์ (มาเตย์โก)

***ยุทธการที่กรุนวอลด์*** () เป็นภาพที่วาดโดยยัน มาเตย์โก ซึ่งแสดงถึงยุทธการที่กรุนวอลด์ และชัยชนะของพันธมิตรราชบัลลังก์แห่งราชอาณาจักรโปแลนด์และแกรนด์ดัชชีลิทัวเนียเหนือคณะอัศวินทิวทอนิกใน ค.ศ. 1410 ภาพวาดนี้มีอายุย้อนไปถึง ค.ศ. 1878 และเป็นหนึ่งในภาพที่แสดงถึงประวัติศาสตร์ของโปแลนด์และลิทัวเนียได้อย่างกล้าหาญที่สุด ภาพวาดนี้จัดแสดงอยู่ที่พิพิธภัณฑสถานแห่งชาติในกรุงวอร์ซอ

ภาพนี้เน้นไปที่ฉากการตายของอูลริช ฟอน ยุงกิงเงน ผู้นำ (แกรนด์มาสเตอร์) แห่งคณะอัศวินทิวทอนิก ส่วนตัวละครสำคัญอีกคนหนึ่งคือวีเทาตัสมหาราชแห่งลิทัวเนีย ซึ่งสวมชุดสีแดงและถือดาบ ภาพนี้ได้รับการยกย่องและวิพากษ์วิจารณ์ถึงความซับซ้อนของภาพ เป็นผลงานชิ้นหนึ่งที่เป็นที่รู้จักมากที่สุดของมาเตย์โก และอาจมีส่วนทำให้ภาพลักษณ์ของภาพยุทธการที่กรุนวอลด์เป็นที่นิยม และเป็นที่รู้จักยาวนานในสายตาชาวโปแลนด์และลิทัวเนีย

## ประวัติ
มาเตย์โกเริ่มรวบรวมวัสดุสำหรับการวาดภาพใน ค.ศ. 1871 เขาเริ่มวาดภาพบนผ้าใบเมื่อช่วง ค.ศ. 1872 และวาดเสร็จสิ้นใน ค.ศ. 1878 ไม่นานหลังจากนั้น เขาได้รับคทาจากสภากรากุฟในพิธีอย่างเป็นทางการ เพื่อเป็นการยอมรับผลงานของเขาและฐานะของเขาในฐานะศิลปินชาวโปแลนด์ที่ได้รับการเคารพมากที่สุดคนหนึ่ง  ภาพวาดนี้ถูกขายในปีนั้นให้กับเดวิด โรเซนบลูม  บุคคลธรรมดาในวอร์ซอ ภาพวาดนี้ถูกจัดแสดงในนิทรรศการนานาชาติมากมาย ใน ค.ศ.1902 ภาพวาดนี้ถูกซื้อมาจากทายาทของโรเซนบลูมโดยสมาคมส่งเสริมวิจิตรศิลป์ (Towarzystwo Zachęty Sztuk Pięknych) และจัดแสดงในกรุงวอร์ซอ

เฉกเช่นเดียวกับผลงานอื่น ๆ *ยุทธการที่กรุนวอลด์* ถูกชาวโปแลนด์ซ่อนไว้ระหว่างการยึดครองโปแลนด์โดยนาซีเยอรมนี ผลงานนี้เป็นหนึ่งในสองงานศิลปะร่วมกับ *[[Prussian Homage]]* ที่ติดอันดับสูงสุดในรายชื่อภาพวาด "ที่ต้องการมากที่สุด" ของนาซี ซึ่งได้ดำเนินการทำลายโบราณวัตถุที่เป็นวัฒนธรรมของโปแลนด์ทั้งหมดทางกายภาพอย่างเป็นระบบ โยเซ็ฟ เกิบเบิลส์เสนอเงินรางวัล 10 ล้านมาร์คสำหรับภาพวาดนี้ และสมาชิกหลายคนของขบวนการใต้ดินโปแลนด์ถูกเยอรมันประหารชีวิตเมื่อพวกเขาปฏิเสธที่จะเปิดเผยสถานที่ตั้งแม้ว่าจะถูกสอบสวนและทรมานก็ตาม ภาพวาดนี้รอดจากสงครามหลายปีที่ซ่อนอยู่ใกล้เมืองลูบลิน

ภาพวาดสีน้ำมันนี้ได้รับการบูรณะหลังสงครามโลกครั้งที่สองตั้งแต่ ค.ศ. 1949 และจัดแสดงในพิพิธภัณฑสถานแห่งชาติในกรุงวอร์ซอ ใน ค.ศ. 1999 *ยุทธการที่กรุนวอลด์* ถูกยืมไปแสดงที่ลิทัวเนีย ซึ่งได้รับเสียงตอบรับที่ดีเนื่องจากมีจุดเด่นคือวีเทาตัสซึ่งถือเป็นวีรบุรุษของชาติในประเทศนั้น ในช่วงคริสต์ทศวรรษ 2000 ภาพวาดนี้ต้องได้รับการบูรณะ ใน ค.ศ. 2010 ภาพวาดมีสภาพทรุดโทรมจึงไม่สามารถนำไปจัดแสดงในนิทรรศการพิเศษที่ปราสาทวาเวลเพื่อรำลึกถึงวันครบรอบ 600 ปีของยุทธการได้ ภาพเขียนนี้ได้รับการปรับปรุงใหม่ โดยแล้วเสร็จใน ค.ศ. 2012 หลังจากบูรณะแล้ว ภาพนี้ถูกจัดแสดงอีกครั้งที่พิพิธภัณฑสถานแห่งชาติ

## อ้างอิง

## แหล่งข้อมูลอื่น
* Understanding Matejko's painting ''The Battle of Grunwald''
* ''Battle of Grunwald'' Explained by Culture.pl
* HUNT, a podcast from Stories From The Eastern West about how the painting was hunted by the Nazi Germans

หมวดหมู่:ภาพวาดใน พ.ศ. 2421
หมวดหมู่:ผลงานของยัน มาเตย์โก
หมวดหมู่:ภาพวาดสงคราม
จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดศรีสะเกษ]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 3 เขตเลือกตั้ง มีสมาชิกสภาผู้แทนราษฎรได้ 9 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 3 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอเมืองศรีสะเกษ, อำเภอกันทรารมย์, อำเภอราษีไศล, อำเภอยางชุมน้อย, กิ่งอำเภอน้ำเกลี้ยง และกิ่งอำเภอวังหิน

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอขุขันธ์, อำเภออุทุมพรพิสัย, อำเภอปรางค์กู่, อำเภอห้วยทับทัน, กิ่งอำเภอบึงบูรพ์, กิ่งอำเภอภูสิงห์ และกิ่งอำเภอเมืองจันทร์

### เขตเลือกตั้งที่ 3
เขตการเลือกตั้งที่ 3 ประกอบด้วยอำเภอกันทรลักษ์, อำเภอขุนหาญ, อำเภอไพรบึง, อำเภอโนนคูณ และอำเภอศรีรัตนะ

## ดูเพิ่ม
* จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* การเลือกตั้งสมาชิกสภาผู้แทนราษฎรจังหวัดศรีสะเกษ เขต 2 แทนตำแหน่งที่ว่าง พ.ศ. 2536
* จังหวัดศรีสะเกษในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

ศรีสะเกษ
หมวดหมู่:การเลือกตั้งในจังหวัดศรีสะเกษ
ดาวพระเสาร์ (ภาพยนตร์ปี พ.ศ. 2513)

**ดาวพระเสาร์** เป็นภาพยนตร์ไทยแนวโลดโผน จินตนิยม ขนาด 16 มม. พากย์สด ปี 2513 ที่สร้างจากบทประพันธ์ชื่อเดียวกันของเสนีย์ บุษปะเกศ จากการกำกับของเชษฐ ชัยชนะ นำแสดงโดยสมบัติ เมทะนี, อรัญญา นามวงศ์ และรุจน์ รณภพ เข้าฉายครั้งแรกเมื่อวันที่ 8 พฤษภาคม พ.ศ. 2513 ที่โรงภาพยนตร์เอ็มไพร์

ต่อมาในปี พ.ศ. 2525 ดามพ์ ดัสกร ดาวร้ายชื่อดังได้นำภาพยนตร์เรื่องนี้กลับมาสร้างใหม่อีกครั้ง นำแสดงโดยสรพงศ์ ชาตรี, ทูน หิรัญทรัพย์ และจารุณี สุขสวัสดิ์

## เนื้อเรื่อง
*ดาวพระเสาร์* เรื่องราวของ **คฑาหัสต์ ชัชวาล** (สมบัติ เมทะนี) ชายหนุ่มลูกเศรษฐีที่พเนจรออกเดินทางมาหาเพื่อนที่ลพบุรีเพราะผิดหวังในความรักจากผู้หญิงชื่อ สนฉัตร ที่เดี๋ยวนี้กลายมาเป็นแม่เลี้ยงของเขา ทำให้เขาได้พบกับ **อุทัย ธานี** (รุจน์ รณภพ) ชายหนุ่มลูกเศรษฐีเช่นเดียวกันที่กำลังเดินทางไปลพบุรีเพื่อชิงตัว **แตง ร่มใบ** (อรัญญา นามวงศ์) หญิงสาวคนรักลูกสาวของ **กำนันยอด ธงไทย** (ถวัลย์ คีรีวัต) ที่กำลังจะเข้าพิธีแต่งงานกับ **สิงห์ มโนรมย์** (เมืองเริง ปัทมินทร์) นักเลงใหญ่ผู้มีอิทธิพลจากชัยนาท เพราะผู้ใหญ่ฝั่งอุทัย ธานีและแตง ร่มใบ ไม่ถูกกัน คฑาหัสต์จึงอาสาช่วยอุทัยพาตัวแตง ร่มใบ หนีออกมาจนเกิดเรื่องราวชุลมุนตามมา

## นักแสดง

## อ้างอิง

หมวดหมู่:ภาพยนตร์โลดโผนตลกไทย
หมวดหมู่:ภาพยนตร์ไทยที่ออกฉายในปี พ.ศ. 2513
หมวดหมู่:ภาพยนตร์ไทยในคริสต์ทศวรรษ 1970
หมวดหมู่:ภาพยนตร์ที่ถ่ายทำใน 16 มม.
หมวดหมู่:ภาพยนตร์ภาษาไทยในคริสต์ทศวรรษ 1970
ไวน์ (บริการ)

**ไวน์** () เป็นบริการรับฝากวีดิทัศน์ขนาดสั้นสัญชาติอเมริกันที่สามารถแบ่งปันคลิปวิดีโอแบบวนลูปยาวถึง 6 วินาที ก่อตั้งในเดือนมิถุนายน ค.ศ. 2012 โดย Rus Yusupov, Dom Hofmann และ Colin Kroll 4 เดือนต่อมา Twitter, Inc. เข้าซื้อบริษัทด้วยเงิน 30 ล้านดอลลาร์สหรัฐ ไวนเปิดตัวผ่านแอปไอโอเอสในวันที่ 24 มกราคม ค.ศ. 2013 และผ่านแอนดรอยด์และวินโดวส์ในรุ่นถัดมา

วิดีโอที่เผยแพร่ผ่านเครือข่ายสังคมของไวน์สามารถแชร์ผ่านเครือข่ายสังคมอื่น ๆ เช่น เฟซบุ๊กและทวิตเตอร์ แอปไวน์ยังสามารถใช้สืบค้นวิดีโอหรือกลุ่มวิดีโอในอัปโหลดผ่านธีม และหวังว่าผู้ใช้สามารถทำให้วิดีโอเป็น "เทรนด์" ไวน์แข่งขันกับบริการสื่อสังคมอื่น เช่น อินสตาแกรมและสแนปแชต เมื่อเดือนธันวาคม ค.ศ. 2015 ไวน์มีผู้ใช้ที่มีความเคลื่อนไหวมากกว่า 200 ล้านบัญชี

เมื่อวันที่ 27 ตุลาคม ค.ศ. 2016 ทางทวิตเตอร์ประกาศว่าไวน์จะหยุดให้การอัปโหลดทั้งหมด แต่ยังคงชมและดาวน์โหลดได้ ทวิตเตอร์ปิดบริการไวน์ในวันที่ 17 มกราคม ค.ศ. 2017 และไม่กี่เดือนถัดมาตัวแอปจึงยุติให้บริการ เมื่อวันที่ 20 มกราคม ค.ศ. 2017 ทวิตเตอร์เปิดตัวคลังข้อมูลออนไลน์ของวิดีโอไวน์ทั้งหมดที่เคยเผยแพร่ ก่อนที่จะปิดตัวลงอย่างเป็นทางการในเดือนเมษายน ค.ศ. 2019 Dom Hofmann ผู้ร่วมก่อตั้งไวน์ ได้สร้างแอปสืบทอดที่ไม่มีความเกี่ยวข้องกับทวิตเตอร์ ซึ่งเปิดตัวในวันที่ 24 มกราคม ค.ศ. 2020 ภายใต้ชื่อไบต์ เปลี่ยนชื่อสองครั้ง และปิดบริการในวันที่ 3 พฤษภาคม ค.ศ. 2023

## ดูเพิ่ม
* อินเทอร์เน็ตมีม
* ไลกี
* ติ๊กต็อก

## อ้างอิง

## แหล่งข้อมูลอื่น
* 
*

หมวดหมู่:ซอฟต์แวร์ของแอนดรอยด์ (ระบบปฏิบัติการ)
หมวดหมู่:ซอฟต์แวร์ของไอโอเอส
หมวดหมู่:อดีตบริการรับฝากวีดิทัศน์
หมวดหมู่:ซอฟต์แวร์วิดีโอ
หมวดหมู่:แอปพลิเคชันและบริการของทวิตเตอร์
หมวดหมู่:ซอฟต์แวร์เอ็กซ์บอกซ์วัน
หมวดหมู่:ซอฟต์แวร์จำกัดสิทธิ์ข้ามแพลตฟอร์ม
หมวดหมู่:บริการสื่อสังคมที่หยุดให้บริการ
มาโฮเม็ด ซีร็อกโก

**ชูลุก เมห์เหม็ด พาชา** (; ค.ศ. 1525 – 7 ตุลาคม ค.ศ. 1571) รู้จักกันในยุโรปว่า **เมห์เหม็ด ซีโรโก** (Mehmed Siroco) หรือ **มาโฮเม็ด ซีร็อกโก** (Mahomet Sirocco) และรู้จักกันพร้อมตำแหน่ง **[[พาชา]]**, **[[Reis (military rank)|เรอิส]]** หรือ **[[เบย์]]** เป็นเบย์ (ผู้ว่าการแคว้น) ออตโตมันแห่งอะเล็กซานเดรียในช่วงกลางคริสต์ศตวรรษที่ 16 ทั้งชื่อเล่นต่างชาติและภาษาตุรกี (และรูปสะกดต่าง ๆ) มาจากชื่อลมเมดิเตอร์เรเนียนตอนใต้ชื่อ Sirocco จากภาษากรีก  *sirokos* และเป็นที่มาของชื่อในภาษาอาหรับลิแวนต์ว่า  *shlūq*
 
เมห์เหม็ด ซีโรโกได้รับการแต่งตั้งเป็นพลเรือเอกของจักรวรรดิออตโตมันในยุทธการที่เลปันโต (ค.ศ. 1571) สู้รบกับ*[[สันนิบาตศักดิ์สิทธิ์ (ค.ศ. 1571)|สันนิบาตศักดิ์สิทธิ์]]*ที่นำโดยพลเรือเอก อาโกสติโน บาร์บาริโก เขาเป็นที่รู้จักจากการผู้โจมตีในการต่อสู้แบบก้าวร้าวที่สุด ตัวเขาได้รับบาดเจ็บและเสียชีวิตขณะสู้รบต่อชาวเวนิสในยุทธการที่เลปันโต เช่นเดียวกันกับบาร์บารีโก เมห์เหม็ด ซีโรโกถูกตัดหัวด้วยดาบของ Giovanni Contarini ชาวเวนิส
 
## อ้างอิง

 
หมวดหมู่:พลเรือเอกชาวออตโตมัน
หมวดหมู่:บุคคลที่เสียชีวิตในทะเล
หมวดหมู่:อียิปต์ของออตโตมัน
หมวดหมู่:พาชา
หมวดหมู่:ยุทธการที่เลปันโต
เลฟตาโฮร์

**เลฟตาโฮร์** () เป็นลัทธิศาสนายูดาห์ที่ก่อตั้งในประเทศอิสราเอลโดยชโลโม เฮลบรันส์ใน ค.ศ. 1988 โดยมีสมาชิกประมาณ 200–300 คน และทางการกัวเตมาลารายงานว่า สมาชิกในกลุ่มมีส่วนเกี่ยวข้องกับการล่วงละเมิดทางเพศเด็ก ความใคร่เด็ก และการข่มขืน กลุ่มนี้ดำเนินตามพิธีศาสนาในรูปแบบมูลฐานนิยมและยึดถือตามการตีความกฎหมายยิวที่ไม่ธรรมดาของตัวเอง เช่น การทำพิธีสวดที่ยืดยาว, การคลุมถุงชนระหว่างวัยรุ่น และการคลุมจากหัวถึงเท้าแก่ผู้หญิงและเด็กหญิงตั้งแต่อายุ 3 ขวบ กลุ่มนี้เผชิญกับการลักพาตัว, การล่วงละเมิดทางเพศ และการกระทำทารุณต่อเด็ก และสมาชิกบางคนถูกตั้งข้อกล่าวหาและถูกตัดสินว่ามีความผิดในข้อกล่าวหาที่เกี่ยวข้อง

กลุ่มนี้ย้ายที่บ่อยครั้ง โดยอาศัยอยู่ในอิสราเอลเมื่อ ค.ศ. 1988 ถึง 1990, สหรัฐอเมริกาใน ค.ศ. 1990 ถึง 2000, อิสราเอลอีกครั้งใน ค.ศ. 2000 ถึง 2003, แคนาดาใน ค.ศ. 2003 ถึง 2013, กัวเตมาลาใน ค.ศ. 2013 (หลังหนีจากแคนาดา) เม็กซิโกตั้งแต่ประมาณ ค.ศ. 2017 และในช่วงปลาย ค.ศ. 2021 - ต้น ค.ศ. 2022 พวกเขาย้ายไประหว่างชาติยุโรปตะวันออกและแถบบอลข่าน: ในเดือนกุมภาพันธ์ ค.ศ. 2022 พวกเขาปรากฏตัวที่ประเทศมาซิโดเนียเหนือหลังอาศัยอยู่ที่ซาราเยโวในประเทศบอสเนียและเฮอร์เซโกวีนาเป็นระยะสั้น ๆ หลังถูกเนรเทศออกจากโรมาเนีย ตุรกี แอลเบเนีย และมอลโดวา พวกเขามักจะเคลื่อนไหวเพื่อพยายามหลบหนีหน่วยงานสวัสดิการเด็กของรัฐบาล

## อ้างอิง

## แหล่งข้อมูลอื่น
*The Times of Israel: Lev Tahor

หมวดหมู่:ศาสนายูดาห์แบบฮาเรดี
หมวดหมู่:การต่อต้านลัทธิไซออนสิต์ฮาเรดี
หมวดหมู่:หัวข้อชาวยิวอัชเคนาซ
หมวดหมู่:ชาวยิวและศาสนายูดาห์ในประเทศกัวเตมาลา
หมวดหมู่:ชุมชนยิวในประเทศเม็กซิโก
หมวดหมู่:ขบวนการศาสนาใหม่
หมวดหมู่:ลัทธิยิว
เทสลาออโตเมชัน

**เทสลา ออโตเมชัน จีเอ็มบีเอช** (; เดิมชื่อ **โกรห์มานน์ เอ็นจิเนียริง จีเอ็มบีเอช**) เป็นบริษัทวิศวกรรมระบบอัตโนมัติในประเทศเยอรมนี มีสำนักงานใหญ่อยู่ที่พริม ในรัฐไรน์ลันด์-พาลาทิเนต บริษัทดำเนินการศูนย์พัฒนาในนอยทราอูบลิง บาวาเรีย รวมถึงสำนักงานย่อยในแชนด์เลอร์ รัฐแอริโซนา และเซี่ยงไฮ้ ประเทศจีน บริษัทก่อตั้งขึ้นในปี ค.ศ. 1983 โดยเคลาส์ โกรห์มานน์ และถูกซื้อกิจการโดยบริษัทเทสลาในเดือนมกราคม ค.ศ. 2017 โดยเคลาส์ โกรห์มานน์ถูกถอดถอนจากตำแหน่งหลังจากมีความขัดแย้งกับอีลอน มัสก์ ซีอีโอของเทสลา

ผลิตภัณฑ์ของบริษัทประกอบด้วยเครื่องจักรสำหรับผลิตไมโครโปรเซสเซอร์และชิปหน่วยความจำ, เซ็นเซอร์แอร์แบ็ก และตัวควบคุมพวงมาลัยเพาเวอร์ รวมถึงระบบสำหรับผลิตซีลประตูและหลังคารถยนต์, เซลล์แบตเตอรี่ลิเธียมไอออน และโมดูล นอกจากนี้ยังผลิตหุ่นยนต์ที่ใช้ในสายการผลิตแบตเตอรี่และอุปกรณ์อิเล็กทรอนิกส์

บริษัททำงานร่วมกับมหาวิทยาลัยในหลักสูตรการศึกษาระดับปริญญาด้านวิศวกรรมเครื่องกลและกระบวนการอัตโนมัติของหุ่นยนต์ นอกจากนี้ยังจัดการอบรมในสาขาการออกแบบผลิตภัณฑ์เชิงเทคนิค, กลไกอุตสาหกรรม, การปฏิบัติงานซีเอ็นซี, เทคโนโลยีการก่อสร้าง, ไอที, เมคคาทรอนิกส์ และเทคโนโลยีอิเล็กทรอนิกส์อุตสาหกรรม

## อ้างอิง

หมวดหมู่:เทสลา
ลึม คิมยา

**ลึม คิมยา** ( ; ค.ศ. 1951 หรือ 1952 – 7 มกราคม ค.ศ. 2025) สื่อไทยหลายแห่งเรียกเป็น **ลิม กิมยา** หรือ **ลิม คิมยา** เป็นนักการเมืองชาวกัมพูชาและฝรั่งเศส โดยเป็นสมาชิกพรรคสงเคราะห์ชาติ และได้รับเลือกเป็นสมาชิกรัฐสภาครั้งแรกใน ค.ศ. 2013 และดำรงอยู่จนถึง ค.ศ. 2018

## ชีวิตช่วงต้นและการศึกษา
ลึมเกิดที่จังหวัดพระตะบอง ประเทศกัมพูชาใน ค.ศ. 1951 หรือ 1952 เขาได้รับปริญญาตรีสาขาคณิตศาสตร์จากสากลวิทยาลัยภูมินท์พนมเปญ ในช่วงต้นคริสต์ทศวรรษ 1970 เมื่อสงครามเวียดนามบานปลายและเข้าสู่กัมพูชา ลึมจึงย้ายไปประเทศฝรั่งเศส 

## อาชีพ
ช่วงที่อยู่ในประเทศฝรั่งเศสหลายทศวรรษ ลึมสร้างอาชีพในฐานะข้าราชการพลเรือน เขาทำงานให้กับกระทรวงเศรษฐกิจและการคลังใน ค.ศ. 1982 ถึง 2014

### อาชีพทางการเมือง

## ฆาตกรรม
ณ วันที่ 7 มกราคม ค.ศ. 2025 ลึมถูกยิงเสียชีวิตใกล้วัดบวรนิเวศวิหาร กรุงเทพมหานคร ทั้งเพื่อนร่วมงานและฟิล รอเบิร์ตสัน ผู้อำนวยการฝ่ายสนับสนุนแรงงานด้านสิทธิมนุษยชนแห่งเอเชีย กล่าวถึงการยิงครั้งนี้เป็นการลอบสังหาร โดยลึมเพิ่งเดินทางมาถึงกรุงเทพมหานครด้วยรถโดยสารจากเสียมราฐ ประเทศกัมพูชา ร่วมกับภรรยาและลุง มือปืนอยู่บนจักรยานยนต์

เมื่อวันที่ 8 มกราคม ศาลอาญาออกหมายจับเอกลักษณ์ แพน้อย ผู้ต้องสงสัยว่าเป็นมือปืน หลังกองบัญชาการตำรวจนครบาลตามล่ามาทั้งวัน ผู้ต้องสงสัยถูกตำรวจท้องถิ่นจับกุมตัวได้ในจังหวัดพระตะบอง ประเทศกัมพูชา ผู้ต้องสงสัยเป็นชายสัญชาติไทย อายุ 41 ปี ทำงานเป็นคนขับรถจักรยานยนต์รับจ้าง และเป็นอดีตทหารเรือ

ในวันที่ 9 มกราคม ศาลอาญาได้ออกหมายจับเพิ่มเติมสำหรับ Pich Kimrin ชาวกัมพูชา โดยกล่าวหาว่าเขามีส่วนเกี่ยวข้องกับเหตุฆาตกรรมลึม กองบัญชาการตำรวจนครบาลระบุว่าเขาเข้ามาในประเทศไทยด้วยรถมินิบัสคันเดียวกับลึม และได้ออกจากประเทศไปในเวลาต่อมาหลังเหตุโจมตี

เมื่อวันที่ 15 มกราคม ศาลอาญาได้ออกหมายจับอีกฉบับหนึ่งต่อสมหวัง บำรุงกิจ พลเมืองสองสัญชาติไทย-กัมพูชาที่รู้จักกันที่พระตะบอง ประเทศกัมพูชาในนาม Ly Rotanakraksmey สมหวังเป็นที่ปรึกษาของฮุน เซน อดีตนายกรัฐมนตรีกัมพูชา

ในวันที่ 3 ตุลาคม พ.ศ. 2568 ศาลอาญาได้มีคำพิพากษาประหารชีวิตเอกลักษณ์ แพน้อย มือปืน แต่เอกลักษณ์ให้การรับสารภาพเป็นประโยชน์แก่การพิจารณาคดี ลดโทษเหลือจำคุกตลอดชีวิต ส่วนชาคิต บัวปลี คนขับรถพาเอกลักษณ์ไปส่งที่ชายแดน ศาลพิพากษายกฟ้อง เนื่องจากไม่ปรากฎหลักฐานว่าชาคิตมีเจตนาเพื่อช่วยให้เอกลักษณ์พ้นการจับกุม หรือมีเจตนาพิเศษ

## ชีวิตส่วนตัว
ลึมสมรสกับอาน–มารี ลึม หรือบ้างเรียก อานนา ลึม อนิ  (Ana Lim Ani) พลเมืองฝรั่งเศส เขาถือครองสองสัญชาติ กัมพูชาและฝรั่งเศส

## หมายเหตุ

## อ้างอิง

หมวดหมู่:บุคคลที่เกิดในคริสต์ทศวรรษ 1950
หมวดหมู่:ปีเกิดไม่ชัดเจน
หมวดหมู่:นักการเมืองพรรคสงเคราะห์ชาติ
หมวดหมู่:สมาชิกรัฐสภากัมพูชา
หมวดหมู่:บุคคลที่เสียชีวิตจากอาวุธปืนในประเทศไทย
หมวดหมู่:นักการเมืองชาวกัมพูชาที่ถูกลอบสังหาร
หมวดหมู่:บุคคลจากจังหวัดพระตะบอง
พื้นที่ไม่ได้ปกครองโดยระบบเทศบาล

**พื้นที่ไม่ได้ปกครองโดยระบบเทศบาล** () คือส่วนของที่ดินที่ไม่ได้ปกครองโดยองค์การเทศบาล เพื่อวัตถุประสงค์ทั่วไปในท้องถิ่น มีพื้นที่ไม่ได้ปกครองโดยระบบเทศบาลจำนวนมากในสหรัฐอเมริกาและแคนาดา แต่หลายประเทศไม่ได้ใช้แนวคิดเรื่องพื้นที่ไม่ได้ปกครองโดยระบบเทศบาล

## อ้างอิง

หมวดหมู่:คำศัพท์การศึกษาเขตเมืองและการผังเมือง
จัตุรัสของเมือง

[thumb| [Piazza della Signoria ในเมืองฟลอเรนซ์ ประเทศอิตาลี]]
**จัตุรัสของเมือง** ( หรือ public square, urban square หรือเรียกสั้น ๆ ว่า square) เรียกอีกอย่างว่า **ลานชุมชน** (plaza หรือ piazza) เป็นพื้นที่สาธารณะเปิดโล่งที่มักพบในใจกลางเมืองแบบดั้งเดิม และใช้สำหรับการรวมตัวของชุมชน  แนวคิดที่มีรูปแบบคล้ายคลึงกันได้แก่ ศูนย์กลางสถานที่ราชการ (civic center), จัตุรัสตลาดนัด (market square) และพื้นที่สีเขียวของหมู่บ้าน (village green)

จัตุรัสส่วนใหญ่เป็นแบบภูมิทัศน์แข็ง เหมาะสำหรับการเป็นตลาด จัดคอนเสิร์ต การชุมนุมทางการเมือง และงานอื่น ๆ ที่ต้องการพื้นดินที่แข็งแรง จัตุรัสอาจไม่ใช่รูปทรงสี่เหลี่ยมจัตุรัสทางเรขาคณิต

เนื่องจากตั้งอยู่ในทำเลใจกลางเมือง จัตุรัสในเมืองจึงมักรายล้อมไปด้วยร้านค้าเล็ก ๆ เช่น ร้านเบเกอรี ตลาดเนื้อ ร้านขายชีส และร้านขายเสื้อผ้า ตรงกลางจัตุรัสมักจะมีบ่อน้ำ อนุสาวรีย์ รูปปั้น หรือส่วนประกอบอื่น ๆ อาจมีน้ำพุที่เรียกว่า ลานน้ำพุ
หมวดหมู่:คำศัพท์การศึกษาเขตเมืองและการผังเมือง
หมวดหมู่:การออกแบบชุมชนเมือง
หมวดหมู่:โครงสร้างพื้นฐานทางถนน
หมวดหมู่:พื้นที่คุ้มครอง
หมวดหมู่:ภูมิสถาปัตยกรรม
หมวดหมู่:สวนสาธารณะในเมือง
หมวดหมู่:เมือง
หมวดหมู่:สวนสาธารณะ
หมวดหมู่:ลานจัตุรัส
หมวดหมู่:บทความที่มีข้อความภาษากรีกโบราณ (ถึง ค.ศ. 1453)
จัมบัตติสตา วีโก

**จัมบัตติสตา วีโก** () ชื่อเกิด **โจวัน บัตติสตา วีโก** (; 23 มิถุนายน ค.ศ. 1668 – 23 มกราคม ค.ศ. 1744) เป็นนักปรัชญา นักวาทศิลป์ นักประวัติศาสตร์ และนักนิติศาสตร์ชาวอิตาลีในยุคเรืองปัญญาของอิตาลี เขาวิพากษ์วิจารณ์การแผ่ขยายและการพัฒนาของเหตุผลนิยมสมัยใหม่ โดยพบว่าการวิเคราะห์แบบคาร์ทีเซียนและคตินิยมลดทอนแบบอื่น ๆ ไม่สามารถนำไปปฏิบัติได้ในชีวิตมนุษย์ได้ และเขายังเป็นผู้ปกป้องสมัยคลาสสิกและมนุษยนิยมสมัยฟื้นฟูศิลปวิทยา นอกจากนี้เขายังเป็นผู้อธิบายหลักพื้นฐานของสังคมศาสตร์และสัญศาสตร์ 

## อ้างอิง

* 
* Fabiani, Paolo. "The Philosophy of the Imagination in Vico and Malebranche". F.U.P. (Florence UP), Italian edition 2002, English edition 2009.
* Goetsch, James. *Vico's Axioms: The Geometry of the Human World.*. New Haven: Yale UP, 1995.
* Mooney, Michael. *Vico in the Tradition of Rhetoric*. New Jersey: Princeton UP, 1985.
* Pompa, Leon. *Vico: A Study of the New Science*. Cambridge: Cambridge UP, 1990.
* 
หมวดหมู่:ปรัชญาสังคมศาสตร์
หมวดหมู่:ปรัชญาประวัติศาสตร์
หมวดหมู่:นักปรัชญาวิทยาศาสตร์
หมวดหมู่:ประวัติศาสตร์ของมโนคติ
หมวดหมู่:นักปรัชญายุคเรืองปัญญา
หมวดหมู่:นักปรัชญาในคริสต์ศตวรรษที่ 18
หมวดหมู่:บุคคลที่เสียชีวิตในปี พ.ศ. 2287
ทัวเหอถาเอ่อร์เปี๋ยเค่อ ถังลาถีฮั่น

**ทัวเหอถาเอ่อร์เปี๋ยเค่อ ถังลาถีฮั่น** (, ; เกิดวันที่ 18 พฤศจิกายน ค.ศ. 1996) เป็นนักมวยชาวจีน เขาเข้าแข่งขันในโอลิมปิกฤดูร้อน 2020 ประเภทมิดเดิลเวตชาย

ถังลาถีฮั่นเกิดจากพ่อแม่ชาวคาซัค

## อ้างอิง

## แหล่งข้อมูลอื่น
* 
* Tuohetaerbieke Tanglatihan ที่โอลิมปิกฤดูร้อน 2024

หมวดหมู่:นักมวยชาวจีน
หมวดหมู่:นักมวยโอลิมปิกจากจีน
หมวดหมู่:นักมวยในโอลิมปิกฤดูร้อน 2020
หมวดหมู่:นักกีฬาจากซินเจียง
หมวดหมู่:นักมวยในเอเชียนเกมส์ 2018
หมวดหมู่:นักมวยในเอเชียนเกมส์ 2022
หมวดหมู่:ชาวจีนเชื้อสายคาซัคสถาน
หมวดหมู่:นักมวยในโอลิมปิกฤดูร้อน 2024
กาบริเย็ล เวออชิช

**กาบริเย็ล เวออชิช** (; เกิดวันที่ 1 มิถุนายน ค.ศ. 2001) เป็นนักมวยชาวโครเอเชีย เขาเข้าแข่งขันในการแข่งขันชิงแชมป์ยุโรป 2024 โดยได้เหรียญทองในประเภทไลต์เฮฟวีเวต และยังเข้าแข่งในโอลิมปิกฤดูร้อน 2024 ประเภท ชาย 80 กก. แต่แพ้ในรอบก่อนชิงชนะเลิศให้กับกริสเตียน ฮาบิเอร์ ปินาเลส

## อ้างอิง

## แหล่งข้อมูลอื่น
*

หมวดหมู่:นักกีฬาจากสลาวอนสกีบรอด
หมวดหมู่:นักมวยชาวโครเอเชีย
หมวดหมู่:นักมวยไลต์เฮฟวีเวต
หมวดหมู่:นักมวยมิดเดิลเวต
หมวดหมู่:นักมวยในยูโรเปียนเกมส์ 2023
หมวดหมู่:ผู้ได้เหรียญเงินยูโรเปียนเกมส์จากโครเอเชีย
หมวดหมู่:ผู้ได้เหรียญยูโรเปียนเกมส์จากมวย
หมวดหมู่:นักมวยในโอลิมปิกฤดูร้อน 2024
หมวดหมู่:นักมวยโอลิมปิกจากโครเอเชีย
โรงเรียนมิตรภาพ

[thumb|[สายหยุด เกิดผล|พลเอก สายหยุด เกิดผล ผู้บัญชาการทหารสูงสุดของกองทัพไทย ทำความเคารพขณะเชิญธงชาติสหรัฐที่จังหวัดนครศรีธรรมราชในปฏิบัติการมิตรภาพ]]
**โรงเรียนมิตรภาพ** คือโรงเรียนที่ได้รับการสนับสนุนและการก่อตั้งโดยมูลนิธิการศึกษาไทย–อเมริกัน ภายใต้ปฏิบัติการมิตรภาพ ในช่วงสงครามเย็นเพื่อการโฆษณาชวนเชื่อและต่อต้านลัทธิคอมมิวนิสต์ ผ่านการระดมทุนด้วยการจัดการแสดงกระโดดร่มดิ่งพสุธาและการแข่งขันฟุตบอลในพื้นที่ต่าง ๆ ทั่วประเทศไทย

## ประวัติ
ปฏิบัติการมิตรภาพ () เกิดขึ้นในปี พ.ศ. 2504 เพื่อสาธิตการกระโดดร่มประจำปีโดยกองทัพไทยและสหรัฐ ซึ่งมีทั้งทหารและพลเรือนรวมถึงนักกระโดดร่มหญิงจำนวน 45 นายและในจำนวนนี้มีหน่วยรบพิเศษสหรัฐรวมอยู่ด้วย 6 นาย ส่งตัวด้วอากาศยานแบบ ซี-7เอ แคริบู ของสหรัฐ และอากาศยานแบบ ซี-123 โปร์ไวเดอร์ ของกองทัพอากาศไทย ภายใต้การสนับสนุนของสหรัฐผ่านคณะที่ปรึกษาทางการทหารสหรัฐ ประจำประเทศไทย (จัสแมกไทย) โดยเสียค่าเข้าชมจำนวน 50 เซ็นต์ต่อคนเพื่อนำไปสมทบทุนในการก่อสร้างโรงเรียนในประเทศไทย

จากนั้นจะมอบเงินทุนร่วมกับส่วนราชการในจังหวัดเพื่อก่อสร้างอาคารและการสนับสนุนต่าง ๆ ให้กับโรงเรียนที่มีอยู่เดิมแล้วในพื้นที่โดยการก่อสร้างอาคารสถานที่ขึ้นใหม่เพิ่มเติม โดยมี พลโท สายหยุด เกิดผล ผู้บัญชาการทหารสูงสุดในเวลานั้นเป็นผู้แทนมูลนิธิการศึกษาไทย–อเมริกัน และอาจจะมีเอกอัคราชทูตสหรัฐอเมริกาประจำประเทศไทยหรือเจ้าหน้าที่ระดับสูงอื่น ๆ ของสหรัฐร่วมเป็นประธานในการมอบให้กับผู้ว่าราชการจังหวัดเป็นผู้รับมอบและเปิดใช้สิ่งปลูกสร้างจากเงินทุน

## การตั้งชื่อโรงเรียน
[thumb|264x264px|[ผู้ควบคุมการกระโดดชาวไทยให้คำแนะนำสุดท้ายแก่ทีมกระโดดร่มขณะเตรียมตัวกระโดดในปฏิบัติการมิตรภาพ]]
รูปแบบของชื่อโรงเรียนมิตรภาพ มักจะได้รับการเปลี่ยนแปลงหลังจากได้รับการสนับสนุนแล้ว โดยผสานรวมกับชื่อเดิม หรือตั้งชื่อขึ้นมาใหม่ในรูปแบบของ ***โรงเรียน... (ชื่อเฉพาะ)...มิตรภาพที่ xxx*** โดย xxx คือหมายเลขลำดับของโรงเรียน เช่น 

* โรงเรียนวัดโพธาราม (จี๊ด น้อยใจบุญบำรุง) มิตรภาพที่ 62

หรืออีกรูปแบบคือการใช้ชื่อโดยตรงว่า ***โรงเรียนมิตรภาพที่ xxx*** โดย xxx คือหมายเลขลำดับของโรงเรียน และอาจมีการกำกับวงเล็บท้ายชื่อ เช่น

* โรงเรียนมิตรภาพที่ 31
* โรงเรียนมิตรภาพที่ 38 (บ้านหนองเรียง)

## การใช้งานปัจจุบัน
โรงเรียนมิตรภาพส่วนใหญ่ยังคงใช้งานชื่อเดิมที่ถูกเปลี่ยนแปลงมาเป็นโรงเรียนมิตรภาพ แต่ขณะเดียวกันก็มีหลายโรงเรียนเปลี่ยนแปลงชื่อโดยตัดคำว่ามิตรภาพและลำดับที่ออกไป เช่น

* โรงเรียนอนุบาลกาบเชิง แต่เดิมคือ *โรงเรียนกาบเชิงมิตรภาพที่ 190*
* โรงเรียนอนุบาลราษีไศล แต่เดิมคือ *โรงเรียนบ้านท่าโพธิ์มิตรภาพที่ 204* และ *โรงเรียนอนุบาลราษีไศลท่าโพธิ์มิตรภาพที่ 204* ตามลำดับ**

## รายชื่อโรงเรียนมิตรภาพ

## อ้างอิง


หมวดหมู่:ความสัมพันธ์ไทย–สหรัฐ
บุญยิ่ง นิติกาญจนา

**บุญยิ่ง นิติกาญจนา**  (เกิด 25 กันยายน พ.ศ. 2502)  เป็นนักการเมืองชาวไทย ปัจจุบันดำรงตำแหน่งเป็นเหรัญญิกพรรคกล้าธรรม และสมาชิกสภาผู้แทนราษฎรจังหวัดราชบุรี อดีตประธานคณะกรรมาธิการการคุ้มครองผู้บริโภค และอดีตกรรมการบริหารพรรคพลังประชารัฐ

## ประวัติ
บุญยิ่ง เกิดเมื่อวันที่ 25 กันยายน พ.ศ. 2502 ที่ตำบลคุ้งกระถิน อำเภอเมืองราชบุรี จังหวัดราชบุรี เป็นบุตรนายชัยวัฒน์ นางอรณา รังษีเสริมสุข ด้านครอบครัวสมรสกับนายวิวัฒน์ นิติกาญจนา หรือ กำนันตุ้ย นายกองค์การบริหารส่วนจังหวัดราชบุรี เมื่อวันที่ 16 พฤษภาคม พ.ศ. 2523 มีบุตร 3 คนคือ นางสาวชนกนันท์ นิติกาญจนา, นายธนวัชร นิติกาญจนา และนายจิรเดช นิติกาญจนา

สำเร็จการศึกษาระดับปริญญาตรี ศิลปศาสตรบัณฑิต สาขาการพัฒนาชุมชน จากมหาวิทยาลัยราชภัฏสวนดุสิต

## งานการเมือง
บุญยิ่ง เข้าสู่การเมืองโดยการเป็นสมาชิกสภาองค์การบริหารส่วนจังหวัดราชบุรี ต่อมาในปี พ.ศ. 2554 ได้ลงสมัครสมาชิกสภาผู้แทนราษฎรจังหวัดราชบุรี สังกัดพรรคภูมิใจไทย ได้รับเลือกตั้งเป็นสมัยแรก ต่อมาในปี พ.ศ. 2561 ย้ายไปสังกัดพรรคพลังประชารัฐ ลงสมัครในนามพรรคพลังประชารัฐ ได้รับเลือกตั้งเป็นสมัยที่สอง และการเลือกตั้งในปี พ.ศ. 2566 ได้รับเลือกตั้งเป็นสมัยที่สาม

### สมาชิกสภาผู้แทนราษฎร
บุญยิ่ง นิติกาญจนา ได้รับการเลือกตั้งเป็นสมาชิกสภาผู้แทนราษฎรมาแล้ว 4 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 จังหวัดราชบุรี สังกัดพรรคภูมิใจไทย
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 จังหวัดราชบุรี สังกัดพรรคพลังประชารัฐ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 จังหวัดราชบุรี สังกัดพรรคพลังประชารัฐ → พรรคกล้าธรรม
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2569 จังหวัดราชบุรี สังกัดพรรคกล้าธรรม

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอเมืองราชบุรี
หมวดหมู่:นักการเมืองจากจังหวัดราชบุรี
หมวดหมู่:นักการเมืองสตรีชาวไทย
หมวดหมู่:สมาชิกสภาผู้แทนราษฎรจังหวัดราชบุรี
หมวดหมู่:นักการเมืองพรรคภูมิใจไทย
หมวดหมู่:พรรคเพื่อไทย
หมวดหมู่:นักการเมืองพรรคพลังประชารัฐ
หมวดหมู่:นักการเมืองพรรคกล้าธรรม
หมวดหมู่:ผู้ได้รับเครื่องราชอิสริยาภรณ์ ป.ช.
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:ประธานและนักลงทุนของสโมสรฟุตบอลในประเทศไทย
หมวดหมู่:สโมสรฟุตบอลราชบุรี
ดาวพระเสาร์ (ภาพยนตร์ปี พ.ศ. 2525)

**ดาวพระเสาร์** เป็นภาพยนตร์ไทยแนวโลดโผน จินตนิยม ขนาด 35 มม. พากย์เสียงในฟิล์ม ปี 2525 ที่ดัดแปลงจากภาพยนตร์ชื่อเดียวกันที่เข้าฉายเมื่อปี พ.ศ. 2513 เป็นผลงานกำกับภาพยนตร์เรื่องแรกของดามพ์ ดัสกร ดาวร้ายชื่อดังที่ร่วมแสดงในภาพยนตร์เรื่องนี้ นำแสดงโดยสรพงศ์ ชาตรี, จารุณี สุขสวัสดิ์ และทูน หิรัญทรัพย์ เข้าฉายครั้งแรกเมื่อวันที่ 10 เมษายน พ.ศ. 2525

## เนื้อเรื่อง
*ดาวพระเสาร์* เรื่องราวของ **คฑา ชัชวาล** (สรพงศ์ ชาตรี) ชายหนุ่มลูกเศรษฐีที่ผิดหวังในความรักเพราะหญิงสาวคนรักไปแต่งงานกับพ่อของเขา ทำให้เขาออกพเนจรในลุกผมยาวหนวดเครารุงรังภายใต้ชื่อ ดาวพระเสาร์

จนได้เจอกับ **อุเทน ธานี** (ทูน หิรัญทรัพย์) หนุ่มลูกเศรษฐีที่หอบเงินมาเพื่อหวังจะพา **แตง ร่มใบ** (จารุณี สุขสวัสดิ์) คนรักที่เป็นลูกสาวของ **กำนันยอด** (โดม สิงห์โมฬี) ซึ่งกำลังจะแต่งงานกับ **สิงห์ มโนรมย์** (กิตติ ดัสกร) นักเลงใหญ่ผู้ทรงอิทธิพล เพราะกำนันยอดและพ่อของอุเทนไม่ถูกกันหลบหนี คฑาหรือดาวพระเสาร์จึงอาสาช่วยอุเทนพา แตง ร่มใบ หลบหนีงานแต่งงานจนเกิดเรื่องราวชุลมุนตามมา

## นักแสดง

## อ้างอิง

หมวดหมู่:ภาพยนตร์ภาษาไทย
หมวดหมู่:ภาพยนตร์ไทยที่ออกฉายในปี พ.ศ. 2525
หมวดหมู่:ภาพยนตร์โลดโผนตลกไทย
กุสตาโบ ดิอัซ ออร์ดัซ

**กุสตาโบ ดิอัซ ออร์ดัซ โบลาโญส** (; 12 มีนาคม พ.ศ. 2454 – 15 กรกฎาคม พ.ศ. 2522) เป็นนักการเมืองชาวเม็กซิโก อดีตประธานาธิบดีเม็กซิโก อดีตรัฐมนตรีว่าการกระทรวงมหาดไทย อดีตสมาชิกสภาผู้แทนราษฎรรัฐปวยบลา อดีตสมาชิกวุฒิสภาสหภาพรัฐปวยบลา และอดีตสมาชิกพรรคปฏิวัติสถาบัน (พีอาร์ไอ) 

ดีแอซ ออร์แดซ เกิดในเมืองซานอันเดรสชัลชิโกมูลา และสำเร็จการศึกษาด้านกฎหมายจากมหาวิทยาลัยปวยบลาในปี 2480 ต่อมาได้รับตำแหน่งรองอธิการบดี ก่อนจะลงสมัครและได้รับเลือกตั้งเป็นสมาชิกสภาผู้แทนราษฎรเขต 1 ของรัฐปวยบลา ตั้งแต่ปี 2480 ถึง 2489 ต่อมาเขาได้ดำรงตำแหน่งสมาชิกวุฒิสภาของรัฐเดียวกันตั้งแต่ปี 2489 ถึง 2495 และสนิทสนมใกล้ชิดกับอาดอลโฟ โลเปซ มาเตโอส สมาชิกวุฒิสภาอีกคนหนึ่ง

## อ้างอิง

หมวดหมู่:ประธานาธิบดีเม็กซิโก
ทุ่งหญ้าเลี้ยงสัตว์

**ทุ่งหญ้าเลี้ยงสัตว์** ( จากภาษาละติน *pastus* ซึ่ง เป็นกริยาช่อง 3 ของ *pascere* ซึ่งแปลว่า "เลี้ยง") คือที่ดินที่ใช้สำหรับให้กินหญ้า

ทุ่งหญ้าเลี้ยงสัตว์ในความหมายที่แคบ คือ พื้นที่เกษตรกรรมปิดล้อมสำหรับการทำปศุสัตว์ เช่น ม้า วัว แกะ หรือหมู พืชพรรณที่ใช้ปลูกในทุ่งหญ้าเลี้ยงสัตว์ ได้แก่ หญ้าเป็นส่วนใหญ่สลับกับพืชตระกูลถั่วและพืชล้มลุกชนิดอื่น ๆ (พืชล้มลุกที่ไม่ใช่หญ้า) โดยทั่วไปจะเลี้ยงสัตว์ตลอดฤดูร้อน ซึ่งแตกต่างจากทุ่งหญ้าทั่วไปที่ไม่ได้เลี้ยงสัตว์หรือใช้เลี้ยงสัตว์หลังจากตัดหญ้าแล้วเพื่อทำหญ้าแห้งสำหรับใช้เป็นอาหารสัตว์

## อ้างอิง

หมวดหมู่:ปศุสัตว์
หมวดหมู่:ทุ่งหญ้า
หมวดหมู่:พื้นที่เกษตรกรรม
ซ็อง กี-ฮุน

**ซ็อง กี-ฮุน** (; ), หรือที่รู้จักกันในนามว่า **ผู้เล่นหมายเลข 456** เป็นตัวละครสมมติที่เป็นตัวละครเอกของ *[[สควิดเกม เล่นลุ้นตาย]]* ซีรีส์ของเน็ตฟลิกซ์ ในฤดูกาลแรก เขาเข้าร่วมเกมแข่งขันเผชิญกับความตายและเพื่อการดำรงชีวิตอยู่ ซึ่งประกอบด้วยเกมสำหรับเด็กทั้งหมด 6 เกม โดยเขาเข้าร่วมกับผู้เล่น 455 คน เพื่อชิงเงินรางวัลมูลค่า 45.6 พันล้านวอน หลังจากเขาได้ก่อหนี้ก้อนใหญ่จากการเล่นพนันและปัญหาว่างงาน ในระหว่างการแข่งขัน เขาได้สร้างพันธมิตรกับผู้เข้าแข่งขันคนอื่น ๆ มากมาย อย่างอับดุล อาลี, โจ ซัง-อู, คัง แซ-บย็อก และโอ อิล-นัม ต่อมา เขากลับมาปรากฏตัวอีกครั้งในฤดูกาลที่สอง โดยเป็นตัวละครเอกอีกครั้งและเข้าร่วมเป็นผู้แข่งขันในเกมเพื่อหาทางยุติเกมนี้ลงเสีย

กี-ฮุน เป็นตัวละครสมมติสร้างขึ้นโดยฮวัง ดง-ฮย็อก ผู้จัดสร้างซีรีส์ และนำแสดงโดยอี จ็อง-แจ ซึ่งถูกคัดเลือกเพราะในฐานะนักแสดงที่มีชื่อเสียงและสง่างาม และสามารถแสดงเห็นถึงบทบาทความเป็นมนุษย์ในตัวละคร ตัวละครนี้หยิบยกหลายเหตุการณ์จากชีวิตของฮวังมาปรับใช้ รวมถึงสภาพละแวกบ้าน นามของเพื่อนในวัยเด็ก ทัศนะมุมมองลุงของเขา และการดิ้นรนหยุดยั้งการพนันและความล้มเหลวของตัวเขา เมื่อออกแบบตัวละครสำหรับฤดูกาลที่ 2 เขาตั้งใจที่จะทำให้ตัวละครคล้ายกับดอนกิโฆเต้ ซึ่งได้ต่อต้านระบบอย่างไม่ฉุกคิด อีกล่าวว่าตัวละครนำแสดงนี้ เป็นตัวละครที่ "รันทดใจ" ที่สุดที่เขาเคยนำแสดงมาก่อน

กี-ฮุน ได้รับการตอบรับเป็นอย่างดีในฐานะตัวละคร โดยอีได้รับรางวัลมากมายจากการนำแสดงตัวละครสมมตินี้ โดยได้รับรางวัลอย่างรางวัลสมาคมนักแสดงภาพยนตร์และโทรทัศน์ และรางวัลเอมมี นักวิจารณ์ได้กล่าวถึงความคล้ายคลึงระหว่างชีวิตของเขากับสภาพปัญหาในโลกแห่งความจริงในเกาหลีใต้ อย่างวิกฤตการณ์การเงินในเอเชีย ในปี พ.ศ. 2540 การแสดงของเขาในฤดูกาลที่ 2 นั้นถูกวิพากษ์วิจารณ์อย่างหลากหลาย โดยนักวิจารณ์เห็นว่าการกระทำของตัวละคร "น่าหงุดหงิด" และ "ไร้เหตุผล" แม้จะมีคำวิจารณ์เหล่านี้ แต่อีในฐานะนักแสดงนำก็ได้รับคำชมในการผันท่าทีจากตัวละครที่ร่าเริงสดใสกลายเป็นตัวละครมืดหม่นมัวหมองในฤดูกาลที่ 2

## อ้างอิง

หมวดหมู่:ตัวละครในสควิดเกม เล่นลุ้นตาย 
หมวดหมู่:ตัวละครชาวเกาหลีใต้
หมวดหมู่:ตัวละครชาวเกาหลีในโทรทัศน์ 
หมวดหมู่:ตัวละครในละครโทรทัศน์เกาหลีใต้
หมวดหมู่:ตัวละครที่เป็นผู้ทำตัวเป็นศาลเตี้ย
อำเภอโฉลง

**โฉลง** ( ) เป็นอำเภอหนึ่งของจังหวัดกระแจะ ประเทศกัมพูชา

## การปกครอง

## อ้างอิง

โฉลง
อำเภอแพรกประสพ

**แพรกประสพ** (),  เป็นอำเภอหนึ่งในจังหวัดกระแจะ ประเทศกัมพูชา ชัมบกเป็นตำบลหนึ่งในอำเภอแพรกประสพ มีภูเขาชื่อโซพอกาเลย์ () อยู่ใกล้เคียง ซึ่งสามารถมองเห็นทัศนียภาพของแม่น้ำโขงได้ และมีโรงเรียนมัธยมศึกษาตอนปลายใกล้กับภูเขา

## การปกครอง

## อ้างอิง

แพรกประสพ
อำเภอสมโบร์

**สมโบร์** () เป็นอำเภอที่ตั้งอยู่ในจังหวัดกระแจะ ประเทศกัมพูชา

## การปกครอง

## อ้างอิง

สมโบร์
อำเภอซนวล

**ซนวล** () เป็นอำเภอหนึ่งในจังหวัดกระแจะ ประเทศกัมพูชา ตามสำมะโนประชากรของกัมพูชาในปี พ.ศ. 2541 กัมพูชามีประชากร 35,156 คน ประชากรที่บันทึกโดยสำมะโนประชากรปี พ.ศ. 2551 คือ 61,603 คน อำเภอนี้เป็นสถานที่เกิดการสู้รบครั้งใหญ่ในสงครามกับเวียดนามระหว่างสงครามกลางเมืองกัมพูชา นอกจากนี้ยังมีเขตรักษาพันธุ์สัตว์ป่าซนวลเป็นพื้นที่คุ้มครองในอำเภอนี้ แต่ถูกประกาศยกเลิกในปี พ.ศ. 2561 หลังจากมีการตัดไม้ทำลายป่าอย่างหนัก

## การปกครอง
ณ ปี พ.ศ. 2563 อำเภอนี้ประกอบด้วยตำบลและหมู่บ้านดังต่อไปนี้

## อ้างอิง

ซนวล
อำเภอจิตรบุรี

**จิตรบุรี** (),  เป็นอำเภอหนึ่งของจังหวัดกระแจะ ประเทศกัมพูชา

## การปกครอง
อำเภอนี้แบ่งย่อยออกเป็น 10 ตำบล (*คุ้ม*)

## อ้างอิง

จิตรบุรี
หญ้าแห้ง

**หญ้าแห้ง** () คือ หญ้า พืชตระกูลถั่ว หรือไม้ล้มลุกชนิดอื่น ๆ ที่ตัดและทำให้แห้งเพื่อเก็บไว้ใช้เป็น อาหารสัตว์ ไม่ว่าจะเป็นอาหารสัตว์ขนาดใหญ่ที่เลี้ยงในลักษณะปศุสัตว์ เช่น วัว ม้า แพะ และแกะ หรือสัตว์เลี้ยงขนาดเล็ก เช่น กระต่าย และหนูตะเภา หมูสามารถกินหญ้าแห้งได้ แต่ไม่สามารถย่อยได้อย่างมีประสิทธิภาพเท่ากับสัตว์กินพืช

## อ้างอิง

หมวดหมู่:พืชไร่
รั้ว

thumb| รั้วไม้
**รั้ว** เป็นโครงสร้างที่ล้อมรอบพื้นที่ โดยทั่วไปจะอยู่กลางแจ้ง และมักสร้างจากเสาที่เชื่อมต่อกันด้วยแผ่นไม้ ลวด ราว หรือตาข่าย รั้วแตกต่างจากผนังที่ไม่มีฐานรากที่มั่นคงตลอดความยาวของรั้ว

รั้วในรูปแบบอื่น เช่น ร่องดิน (หากมีน้ำ จะกลายเป็นคูน้ำ)

## อ้างอิง

หมวดหมู่:สิ่งก่อสร้างแบ่งตามประเภท

หมวดหมู่:การรักษาความปลอดภัยวงรอบ